

VLADA REPUBLIKE HRVATSKE

Zagreb, 2. lipnja 2023.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **Predlagatelj:** | Ministarstvo prostornoga uređenja, graditeljstva državne imovine |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **Predmet:** | Prijedlog odluke o izmjenama i dopunama Odluke o kriterijima i načinima za stambeno zbrinjavanje stanovnika zgrada i uklanjanje ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla na području Hrvatske Kostajnice i drugih područja u Republici Hrvatskoj („Narodne novine“ broj 60/2018.) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 1. stavka 2., članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj \_\_\_\_\_\_ 2023. godine donijela

**ODLUKU**

**IZMJENAMA I DOPUNAMA ODLUKE O KRITERIJIMA I NAČINIMA ZA STAMBENO ZBRINJAVANJE STANOVNIKA ZGRADA I UKLANJANJE OSTATAKA PORUŠENIH OBITELJSKIH KUĆA I DRUGIH STAMBENIH ZGRADA KOJE SU UNIŠTENE ILI OŠTEĆENE ZBOG KLIZANJA TLA NA PODRUČJU HRVATSKE KOSTAJNICE I DRUGIH PODRUČJA U REPUBLICI HRVATSKOJ**

I.

U Odluci o kriterijima i načinima za stambeno zbrinjavanje stanovnika zgrada i uklanjanje ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla na području Hrvatske Kostajnice i drugih područja u Republici Hrvatskoj („Narodne novine“ broj 60/2018.) u točki II. stavku 2. riječi: „Zakona o gradnji (»Narodne novine«, br. 153/13 i 20/17)“ zamjenjuju se riječima „zakona kojim se uređuje gradnja“.

II.

U točki IV. stavcima 1. i 2. riječi: „Ministarstvo graditeljstva i prostornoga uređenja“ zamjenjuju se riječima: „ Ministarstvo prostornoga uređenja, graditeljstva i državne imovine“.

U stavku 3. riječi: „ Središnji državni ured za obnovu i stambeno zbrinjavanje zamjenjuju se riječima: „ Ministarstvo prostornoga uređenja, graditeljstva i državne imovine“.

III.

Točka V. mijenja se i glasi:

„Vlada Republike Hrvatske na prijedlog Ministarstva prostornoga uređenja, graditeljstva i državne imovine donosi Program ublažavanja posljedica klizišta u republici Hrvatskoj kojim se uređuje:

* Zbrinjavanje stanovnika klizištem uništenih ili oštećenih zgrada
* Praćenje nastanka i razvoja oštećenja ugroženih zgrada uslijed pomaka klizišta (monitoring) u svrhu uspostave sustava ranog upozoravanja
* Način zbrinjavanja stanovnika klizištem uništenih ili oštećenih zgrada.

IV.

U točki VI. stavcima 1. i 2. riječi „Središnji državni ured za obnovu i stambeno zbrinjavanje“ zamjenjuju se riječima: „Ministarstvo prostornoga uređenja, graditeljstva i državne imovine“. „

I.

Ova Odluka stupa na snagu osmoga dana od dana objave u »Narodnim novinama«.

Klasa:

Urbroj:

Zagreb,

Predsjednik  
mr. sc. Andrej Plenković, v. r.

OBRAZLOŽENJE

Vlada Republike Hrvatske 5. srpnja 2018. donijela je Odluku o kriterijima i načinima za stambeno zbrinjavanje stanovnika zgrada i uklanjanje ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla na području Hrvatske Kostajnice i drugih područja u Republici Hrvatskoj kojom se omogućava provedba Zaključka Vlade Republike Hrvatske, klase: 022-03/18-07/106, urbroja: 50301-27/25-18-1, od 15. ožujka 2018., kojim je određeno stambeno zbrinjavanje i uklanjanje ostataka porušenih obiteljskih kuća i drugih stambenih zgrada sredstvima državnog proračuna Republike Hrvatske.

U tijeku izrade navedenoga programa utvrđeno je da je u određenim slučajevima potrebno provoditi praćenje nastanka i razvoja oštećenja ugroženih zgrada uslijed pomaka klizišta (monitoring) u svrhu uspostave sustava ranog upozoravanja. S obzirom da u Odluci iz 2018. godine to nije predviđeno, kako bi se stvorio pravni temelj za reguliranje procesa monitoringa kroz Program, ovom odlukom se u sadržaj Programa kao jedna od mjera uvodi i monitoring.

Također, ovom Odlukom usklađuje se nadležnost tijela državne uprave proizašla iz odredbi Zakona o izmjenama Zakona o ustrojstvu i djelokrugu tijela državne uprave („Narodne novine“ broj 21/23.) kojim je Središnji državni ured za obnovu i stambeno zbrinjavanje prestao s radom, a njegove poslove preuzelo je Ministarstvo prostornoga uređenja, graditeljstva i državne imovine.